Nr. 1358/3.10.2018

**ANUNŢ**

Casa Corpului Didactic Cluj face înscrieri la programul de formare continuă *„****Managementul strategic şi operational al activităţilor educative*** *”, acreditat prin OM 5670/18.12.2017,* cu 60 de ore de formare şi 15 credite profesionale transferabile.

***Descrierea programului:***

**Public ţintă:** personal didactic de predare din învăţământul preuniversitar, personal didactic auxiliar (bibliotecari, pedagogi şcolari, mediatori şcolari)

**Competenţe generale dobândite:**

1. Cunoaşterea şi aplicarea prevederilor legislative și metodologice, în ceea ce priveşte dimensiunea managementului strategic al activităţii educative extraşcolare şi extracurriculare;
2. Asigurarea managementului operaţional al activitaţilor educative la nivelul unităţii de învăţământ în funcţie de nevoile beneficiarilor;
3. Elaborarea şi implementarea strategiei de marketing educaţional a activitaţilor educative din unitatea de învăţământ pentru promovarea unei imagini pozitive a şcolii în comunitate.

**Disciplinele programului:**

Modulul 1.Proiectarea strategică a activităţilor educative

Modulul 2. Managementul operaţional al activitătilor educative

Modulul 3. Marketingul activitătilor educative

Pentru înscrierea la programul de formare completaţi formularul online ce se poate accesa cu linkul:

<https://docs.google.com/forms/d/e/1FAIpQLSdFmPCWsUplF_g5knJQ86ix-m6QzGHXSkTv7bqDyZfb4EKK-w/viewform>

Programul de formare se va derula în locaţiile acreditate din **Cluj-Napoca, Dej, Turda, Câmpia Turzii şi Huedin**, în perioada noiembrie – iunie 2018, după constituirea grupei/grupelor formate din cel puţin 23 de cursanţi, astfel:

* pentru grupele ce se constituie în locaţiile acreditate din Cluj-Napoca în timpul săptămânii, în două zile lucrătoare, câte patru ore pe zi.
* după un program propus de către furnizor şi în acord cu cursanţii grupelor constituite în celelalte locaţii de formare.

***Termen de înscriere:*** *25 octombrie 2018 pentru constituirea primei grupe. Formularul rămâne deschis pe toată perioada anului şcolar pentru constituirea celorlalte grupe.*

***Termen de plată:*** *se va comunica ulterior constituirii grupelor prin mailurile declarate de către cursanţi în formularul de înscriere.* Taxa de participare la programul de formare este de **250 de lei/cursant** şi se achită înaintea începerii programului. Taxa poate fi plătită din bugetul de formare al unităţii de învăţământ, pe baza solicitării cursanţilor adresată conducerii unităţii de învăţământ.

|  |  |
| --- | --- |
| Director Casa Corpului Didactic Cluj, |  Responsabil program, |
| Mihaela Popescu  |  Liliana Dana Lung |